《送刘僚长出守楚雄》
明代·卢龙云

西南天远净妖氛，琴鹤翩翩一使君。六诏晓迎千骑月，五溪春度万山云。

年来积贮筹俱定，此去承宣望倍殷。治行急须求异等，玺书期尔得先闻。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。